Държавен вестник, бр. 64, 2000 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  64
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № 10
от 27 юли 2000 г.
за издаване на индивидуални лицензии за из-
граждане, поддържане и използване на обо-
собени VSAT мрежи с управляваща станция
на територията на Република България без
конкурс или търг
Раздел I
Общи положения
Чл. 1. (1) С тази наредба се определят усло-
вията и редът, по който Държавната комисия
по далекосъобщения (ДКД) издава без конкурс
или търг, индивидуални лицензии за изгражда-
не, поддържане и използване на обособени VSAT
мрежи с управляваща станция на територията
на Република България, в съответствие с чл. 54
от Закона за далекосъобщенията.
(2) Обособените VSAT мрежи могат да се
използват за собствени нужди или за предос-
тавяне на услуги на затворени групи абонати
(ЗГА).
Чл. 2. Обособена VSAT мрежа с управлява-
ща станция на територията на Република Бъл-
гария, наричана за краткост “VSAT мрежа”,
може да има отделна управляваща земна стан-
ция или управляващите функции могат да бъ-
дат интегрирани в някоя от VSAT станциите в
мрежата на територията на Република Бълга-
рия, която в този случай изпълнява функциите
на управляваща станция.
Чл. 3. Индивидуална лицензия за VSAT мре-
жа се издава при минимално заявени една уп-
равляваща станция и една VSAT станция. За
всяка следваща VSAT станция, добавена в мре-
жата, се издава отделна лицензия, в която се
записва, че тази VSAT станция е част от съот-
ветна VSAT мрежа.
Чл. 4. Обособените VSAT мрежи ползват
определения от ДКД съгласно чл. 28, т. 1 от
Закона за далекосъобщенията радиочестотен
спектър в съответствие с Националния план за
разпределение на радиочестотния спектър на
радиочестоти и радиочестотни ленти за граж-
дански нужди, за нуждите на отбраната и на
сигурността, както и за съвместно ползване
между тях, и секторната политика в далекосъ-
общенията на Република България.
Чл. 5. (1) Изграждането, поддържането и
използването на VSAT мрежи без конкурс или
търг се осъществява само от оператори, лицен-
зирани по реда на тази наредба.
(2) VSAT станциите в мрежите с техническа
възможност само за приемане на сигнали от
спътници могат да бъдат изграждани, поддър-
жани и използвани без лицензия.
Чл. 6. Индивидуалните лицензии по чл. 1 са
лични.
Чл. 7. Предавателните радиосъоръжения на
VSAT мрежата могат да бъдат построени, дър-
жани или използвани след получаване на ли-
цензия по тази наредба.
Чл. 8. (1) Наемането на честотен ресурс от
спътникови организации е задължение на кан-
дидата за лицензия.
(2) Държавната комисия по далекосъобще-
ния не носи отговорност, свързана с договорни-
те отношения между кандидата (лицензирания)
и спътниковата организация.
Раздел II
Издаване на индивидуални лицензии
Чл. 9. Индивидуални лицензии за изгражда-
не, поддържане и използване на VSAT мрежи
без конкурс или търг се издават на физически
лица, физически лица—еднолични търговци, и
на юридически лица.
 Чл. 10. (1) Лицата, които желаят да получат
индивидуална лицензия за изграждане, поддър-
жане и използване на VSAT мрежа, подават до
ДКД писмено заявление по образец на ДКД.
(2) Заявлението съдържа:
1. име, адрес и ЕГН или ЛЧН—за физическите
лица, и наименование, седалище, адрес, данъ-
чен номер и идентификационен код БУЛСТАТ—
за физическите лица—еднолични търговци, и
юридическите лица;
2. желан срок на лицензията;
3. вид на пренасяната информация;
4. желан честотен обхват и необходим чес-
тотен ресурс;
5. наименование на VSAT мрежата и управ-
ляващата станция с точен адрес, брой на VSAT
станциите в мрежата и брой на групите VSAT
станции с еднакви технически параметри;
6. декларация, че на заявителя не му е отнета
лицензия за изграждане, поддържане и изпол-
зване на VSAT мрежа, или ако му е била отнета,
е изтекъл определеният в акта за отнемането є
срок, в който той няма право да кандидатства
за нова такава лицензия;
7. технически данни за станциите във VSAT
мрежата, съгласно приложението.
(3) Към заявлението физическите лица—
еднолични търговци, и юридическите лица при-
лагат следните документи:
1. заверено копие на съдебното решение за
регистрация;
2. заверено копие на удостоверение за акту-
ално състояние;
3. заверени копия на данъчната регистрация
и регистрацията по БУЛСТАТ.
(4)
Всички документи се подават на бъл-
гарски език в два екземпляра.
Чл. 11. (1) Всяко заявление и приложенията
към него се разглеждат за редовност в 14-дне-
вен срок от датата на приемането му или от
изтичане на срока по ал. 2.